A4-0381/96

Ψήφισμα σχετικά με το Λευκό Βιβλίο της Επιτροπής για τη διαχείριση της εναερίου κυκλοφορίας - ελευθέρωση του ευρωπαϊκού εναερίου χώρου (COM(96)0057 - C4-0191/96)

Το Ευρωπαϊκό Κοινοβούλιο,

- έχοντας υπόψη το Λευκό Βιβλίο της Επιτροπής σχετικά με τη διαχείριση της εναερίου κυκλοφορίας - ελευθέρωση του ευρωπαϊκού εναερίου χώρου (COM(96)0057 - C4-0191/96),

- έχοντας υπόψη την έκθεση της 31ης Μαΐου 1996 της Ομάδας Εργασίας INSTAR της Ευρωπαϊκής Συνδιάσκεψης Πολιτικής Αεροπορίας (ECAC),

- έχοντας υπόψη τη δημόσια ακρόαση που πραγματοποιήθηκε σχετικά με το θέμα αυτό στις 30 Σεπτεμβρίου 1996 (PE 218.713),

- έχοντας υπόψη τα ψηφίσματά του της 18ης Σεπτεμβρίου 1992 σχετικά με τον κορεσμό του εναερίου χώρου και τον ΕΕΚ ((ΕΕ C 284 της 2.11.92, σελ. 170)), της 27ης Σεπτεμβρίου 1994 σχετικά με τον ΕΕΚ στην Ευρώπη ((ΕΕ C 305 της 31.10.94, σελ. 24)), της 14ης Φεβρουαρίου 1995 σχετικά με ένα δρόμο προς τα εμπρός για την πολιτική αεροπορία της Ευρώπης ((ΕΕ C 56 της 6.3.95, σελ. 28)) και της 16ης Νοεμβρίου 1995 σχετικά με την ανακοίνωση της Επιτροπής για τη συμφόρηση και την κρίση στην εναέρια κυκλοφορία ((ΕΕ C 323 της 4.12.95, σελ. 92)),

- έχοντας υπόψη το ψήφισμα σχετικά με την αεροπορική τραγωδία στην Καραϊβική (B4-0305/96),

- έχοντας υπόψη την έκθεση της Επιτροπής Μεταφορών και Τουρισμού και τις γνωμοδοτήσεις της Επιτροπής Περιβάλλοντος, Δημοσίας Υγείας και Προστασίας των Καταναλωτών και της Επιτροπής Εξωτερικών Οικονομικών Σχέσεων (A4- 0381/96),

Α. Λαμβάνοντας υπόψη ότι η προσφορά αποτελεσματικών υπηρεσιών εναερίων μεταφορών αποτελεί βασικό στοιχείο στήριξης της ενιαίας αγοράς στον τομέα της πολιτικής αεροπορίας και είναι αναγκαία για τη βελτίωση της ανταγωνιστικότητας της ευρωπαϊκής οικονομίας και της κινητικότητας των ατόμων και των αγαθών,

Β. έχοντας υπόψη ότι η ΔΕΚ (ΑΤΜ, Air Traffic Management) είναι ζωτικής σημασίας για την ανάπτυξη των ευρωπαϊκών αερομεταφορών και ότι η ανικανότητα και η αναποτελεσματικότητα του σημερινού συστήματος ΔΕΚ είναι ένα από τα εμπόδια για την ισόρροπη ανάπτυξη του συστήματος των αερομεταφορών,

Γ. έχοντας υπόψη ότι ο σημερινός κατακερματισμός του ευρωπαϊκού συστήματος ΔΕΚ έχει σημαντικές επιπτώσεις για την άνεση των επιβατών, το κόστος των αεροπορικών μεταφορών και το περιβάλλον,

Δ. έχοντας υπόψη ότι το δίκτυο ΔΕΚ θεωρείται ότι αποτελεί αναπόσπαστο τμήμα του διευρωπαϊκού δικτύου μεταφορών βλ. Απόφαση αριθ. 1692/96/ΕΟΚ του Ευρωπαϊκού Κοινοβουλίου και του Συμβουλίου της 23ης Ιουλίου 1996 σχετικά με τις κοινοτικές κατευθυντήριες γραμμές για την ανάπτυξη του διευρωπαϊκού δικτύου μεταφορών ((ΕΕ L 228, της 9.9.96, σελ. 1.)),

Ε. έχοντας υπόψη ότι η κοινοτική συμμετοχή για τη βελτίωση του υφισταμένου συστήματος ΔΕΚ ανταποκρίνεται πλήρως στην αρχή της επικουρικότητας και θα πρέπει να θεωρείται ως αναπόσπαστο τμήμα της κοινοτικής πολιτικής για τις αερομεταφορές,

ΣΤ. λαμβάνοντας υπόψη ότι ο αριθμός των δρομολογίων των αεροπορικών εταιρειών βρίσκεται σε συνεχή αύξηση,

Ζ. λαμβάνοντας υπόψη ότι η εναέριος κυκλοφορία θα συνεχίζει να αυξάνεται κατά τις επόμενες δεκαετίες και αναμένεται να διπλασιασθεί μέχρι το 2010,

Η. λαμβάνοντας υπόψη ότι για την επίλυση των προβλημάτων στον τομέα του ελέγχου της εναέριας κυκλοφορίας (ΕΕΚ) θα πρέπει να κληθούν να εκφέρουν γνώμη και εκείνες οι ευρωπαϊκές χώρες που δεν αποτελούν μέλη της Ένωσης,

1. λαμβάνει γνώση του Λευκού Βιβλίου για τη ΔΕΚ που περιγράφει λεπτομερώς την σημερινή κατάσταση της ΔΕΚ στην Ευρώπη και επισημαίνει τις αδυναμίες της καταστάσεως αυτής[semigr ]

2. διαπιστώνει ότι η Λευκή Βίβλος επισημαίνει πως το κόστος για τις αεροπορικές εταιρείες των καθυστερήσεων που οφείλονται στην ΕΕΚ έχει σταθεροποιηθεί και κυμαίνεται γύρω στα 2 δισεκατομμύρια ΕCU ετησίως[semigr ]

3. τονίζει ότι ο γενικός στόχος της ΔΕΚ είναι η παροχή του καλύτερου επιπέδου υπηρεσίας στον ταξιδιώτη στο χαμηλότερο δυνατό κόστος που απαιτεί το εν λόγω επίπεδο υπηρεσίας[semigr ]

4. τονίζει ότι οι αναγκαίες βελτιώσεις του συστήματος ΔΕΚ θα πρέπει να εξασφαλίσουν την διατήρηση του υψηλοτέρου δυνατού βαθμού ασφάλειας και να αυξήσουν τον βαθμό ασφάλειας οσάκις τούτο είναι εφικτό[semigr ]

5. εκφράζει τη βαθύτατη ανησυχία του για την αύξηση των αεροπορικών ατυχημάτων και περιστατικών (ειδικότερα για τις παρ' ολίγον συγκρούσεις) που σημειώθηκαν κατά το 1996[semigr ]

6. τονίζει ότι οι αεροπορικές μεταφορές από πλευράς εκτάσεως έχουν αποκτήσει διεθνές αν όχι παγκόσμιο χαρακτήρα γεγονός το οποίο σημαίνει ότι οι διαδικασίες, τα πρότυπα, οι κανονισμοί και τα τεχνικά μέσα πρέπει να καλύπτουν τη μεγαλύτερη δυνατή γεωγραφική περιοχή[semigr ]

7. θεωρεί συνεπώς ζωτικής σημασίας να εξασφαλίσει η Ευρωπαϊκή Ένωση την εναρμόνιση και να θεσπίσει προγράμματα συνεργασίας στη ΔΕΚ με τις χώρες της Κεντρικής και Ανατολικής Ευρώπης καθώς και με τις μεσογειακές χώρες στα πλαίσια της κοινής πολιτικής για τις εξωτερικές σχέσεις στην πολιτική αεροπορία καθώς και στα πλαίσια των προγραμμάτων ΡΗΑRΕ, ΤΑCIS και ΜΕDΑ[semigr ]

8. είναι της άποψης ότι ο ευρωπαϊκός εναέριος χώρος θα πρέπει να καταστεί ενιαίος και να θεωρηθεί ως κοινός χώρος ανεξάρτητος των εθνικών συνόρων, και ότι τα κράτη μέλη θα πρέπει να ασκούν στον τομέα της αεροπλοΐας τα κυριαρχικά τους δικαιώματα συλλογικά προκειμένου να βελτιστοποιηθεί η χρήση του εναερίου χώρου και να ικανοποιηθούν όλοι οι χρήστες του με την εφαρμογή μιας ξεκάθαρης πολιτικής πρόσβασης στο χώρο αυτό[semigr ]

9. είναι της άποψης ότι η πρόσβαση στον ευρωπαϊκό εναέριο χώρο δεν μπορεί πλέον να διέπεται από διμερείς συμφωνίες μεταξύ των κρατών μελών της Ευρωπαϊκής Ένωσης και τρίτων χωρών και ότι θα πρέπει να αποτελέσει αντικείμενο διαπραγμάτευσης την οποία θα διεξάγει η Ευρωπαϊκή Ένωση εξ ονόματος των 15[semigr ]

10. αναγνωρίζει τις προσπάθειες της Ευρωπαϊκής Συνδιάσκεψης Πολιτικής Αεροπορίας (ECAC) και του EUROCONTROL για αποτελεσματικότερη διαχείριση του υφισταμένου εναερίου χώρου και την αύξηση των δυνατοτήτων του[semigr ] θεωρεί σχετικά με το θέμα αυτό ότι η ΕΕ θα πρέπει να αποτρέψει δαπανηρές επικαλύψεις εργασιών και δραστηριοτήτων[semigr ]

11. αναγνωρίζει ότι τα υφιστάμενα προγράμματα και οι σχετικές συμφωνίες συμβάλλουν εν μέρει στην βραχυπρόθεσμη και μεσοπρόθεσμη επίλυση των προβλημάτων της ευρωπαϊκής ΔΕΚ[semigr ] είναι ωστόσο πεπεισμένο ότι ένα ενιαίο ευρωπαϊκό ρυθμιστικό σύστημα ΔΕΚ θα περιορίσει τον κατακερματισμό και θα εξασφαλίσει τη δημιουργία ενός ορθολογικού και ενιαίου συστήματος ΔΕΚ σε όλη την Ευρώπη[semigr ]

12. θεωρεί ότι οι βασικοί στόχοι ενός ενιαίου ρυθμιστικού ευρωπαϊκού συστήματος θα πρέπει να είναι:

(α) να προσδιορίσει αυστηρά πρότυπα για τον βαθμό ασφαλείας[semigr ]

(β) να εξασφαλίσει επαρκή ικανότητα του εναερίου χώρου συναρτήσει της προβλεπόμενης αύξησης της εναερίου κυκλοφορίας[semigr ]

(γ) να είναι αρκετά ευέλικτο για να μπορεί να ανταποκριθεί σε απρόβλεπτες βραχυπρόθεσμες μεταβολές της ζήτησης[semigr ]

(δ) να προωθήσει τα αποτελεσματικότερα δρομολόγια με την ορθολογική χρήση του εναερίου χώρου[semigr ]

(ε) να εξασφαλίσει τις καλύτερες δυνατές αποδόσεις με τη δημιουργία συστημάτων ελέγχου του κόστους και της ποιότητας, λαμβάνοντας υπόψη τις υποχρεώσεις που υφίστανται όσον αφορά τη διατήρηση της δημόσιας υπηρεσίας που ασχολείται με τον έλεγχο της εναερίου κυκλοφορίας[semigr ]

Or. EN

(στ) να χρησιμοποιήσει τις πιο προοδευμένες και αξιόπιστες τεχνολογίες[semigr ]

(ζ) να εφαρμόσει κοινούς κανόνες τυποποίησης και προμήθειας για τα συστήματα, τις ευκολίες και τις διαδικασίες της ΔΕΚ και να ελέγξει κατά πόσο εφαρμόζονται οι κανόνες αυτοί[semigr ]

(η) να εξασφαλίσει την συμβατότητα των διαφόρων συστημάτων ελέγχου εναέριας κυκλοφορίας, που χρησιμοποιείται από τα κράτη μέλη.

(θ) να προωθήσει με στόχο την αύξηση της ασφάλειας, την εναρμόνιση των μεθόδων εργασίας των ελεγκτών εναερίου κυκλοφορίας και ιδιαίτερα τις χρησιμοποιούμενες ορολογίες[semigr ]

13. συμφωνεί με την προσέγγιση της Επιτροπής σύμφωνα με την οποία θα πρέπει να υπάρξει διαχωρισμός μεταξύ των «ρυθμιστικών» και των «λειτουργικών» καθηκόντων της ΔΕΚ[semigr ] είναι ωστόσο της άποψης ότι οι τρείς λύσεις που μελετήθηκαν από την Επιτροπή όσον αφορά το σύστημα ΔΕΚ δεν είναι καθόλου ολοκληρωμένες ζητεί δε από την Επιτροπή να αξιολογήσει το θεσμικό πρότυπο το οποίο εξετάζεται τη στιγμή αυτή από τις χώρες ECAC προκειμένου να αποφανθεί κατά πόσο το πρότυπο αυτό είναι σε θέση να ανταποκριθεί στις απαιτήσεις υψηλού βαθμού ασφαλείας, οικονομικής αποτελεσματικότητας, κοινωνικού διαλόγου και της ελεύθερης κυκλοφορίας στην ενιαία αγορά[semigr ]

14. θεωρεί ότι οι αρμόδιες για τη ΔΕΚ αρχές θα πρέπει να ευθύνονται για τις βασικές πολιτικές και ρυθμιστικές/νομοθετικές πτυχές που είναι αναγκαίες για την επίτευξη των βασικών στόχων του συστήματος ενιαίας ΔΕΚ[semigr ] θα έπρεπε τότε οι αρχές αυτές να είναι αρμόδιες μεταξύ άλλων για τη θέσπιση:

(α) κοινών κανόνων ασφαλείας ΔΕΚ[semigr ]

(β) πολιτικών, διαδικασιών και προτύπων ΔΕΚ συμπεριλαμβανομένου και του σχεδιασμού του εναερίου χώρου και της δομής των δρομολογίων καθώς και στόχων απόδοσης και παραγωγικότητας τους οποίους θα πρέπει να επιτύχουν οι φορείς που παρέχουν τις υπηρεσίες[semigr ]

(γ) πολιτικών έρευνας, ανάπτυξης, δοκιμής και αξιολόγησης συμπεριλαμβανομένης και της εισαγωγής νέων τεχνολογιών, ιδιατέρως δορυφόρων και δικτύων ψηφιακών δεδομένων που θα έχουν κοινά ευρωπαϊκά πρότυπα[semigr ]

(δ) πολιτικών για τη χρηματοδότηση της ΔΕΚ και κοινούς κανόνες για τη χρέωση του κόστους και των τελών στους χρήστες με κάθε διαφάνεια[semigr ]

(ε) κοινών προτύπων για την εκπαίδευση των ελεγκτών εναερίου κυκλοφορίας[semigr ]

15. τονίζει ότι η αρχή αυτή θα πρέπει να λογοδοτεί δημοκρατικά στα όργανα της Ευρωπαϊκής Ένωσης και να έχει μηχανισμούς που θα εξασφαλίζουν τη διαφάνεια της διαδικασίας λήψεως αποφάσεων καθώς και της εσωτερικής και εξωτερικής χρηματοδότησης συμπεριλαμβανομένης και της διαβούλευσης με τους χρήστες του εναερίου χώρου καθώς και με όλα τα ενδιαφερόμενα μέρη, συμπεριλαμβανομένων και των εκπροσώπων του προσωπικού της ΔΕΚ προκειμένου να ανταποκριθεί στις ανάγκες τους[semigr ]

16. επισημαίνει ότι οι τεχνολογίες που βασίζονται στους δορυφόρους καθώς και τα δίκτυα ψηφιακών δεδομένων, παρέχουν τεράστιες δυνατότητες αύξησης της αποτελεσματικότητας στον τομέα της ΔΕΚ καθώς και προώθηση της «έννοιας του ανοικτού εναερίου χώρου»[semigr ] τονίζει ότι τούτο προϋποθέτει πως η Ευρωπαϊκή Ένωση θα εφαρμόσει μια αποτελεσματική διαδικασία επιλογής της τεχνολογίας και θα οδηγήσει στη θέσπιση κοινών κανόνων για τα πρότυπα και τις προμήθειες που θα δώσουν τη δυνατότητα στις ευρωπαϊκές βιομηχανίες να αναπτύξουν την ανταγωνιστική τους ικανότητα να ικανοποιούν τη ζήτηση και να επιτυγχάνουν οικονομίες κλίμακος με γνώμονα πάντοτε έναν υψηλότερο βαθμό ασφαλείας[semigr ]

17. είναι της άποψης ότι η αναθεώρηση της Διεθνούς Συμβάσεως EUROCONΤROL που αφορά τη συνεργασία για την ασφάλεια στις αεροπορικές μεταφορές, θα πρέπει να χρησιμεύσει ως μέσο για τη δημιουργία ενός νέου κεντρικού ευρωπαϊκού οργανισμού ΔΕΚ ζητεί δε από όλα τα κράτη μέλη να πράξουν παν το δυνατόν ώστε να εξασφαλίσουν ότι η αναθεώρηση αυτή θα βελτιώσει τη δημοκρατική διαδικασία λήψεως αποφάσεων και την αποτελεσματικότητα του μελλοντικού κεντρικού οργανισμού ΔΕΚ[semigr ]

18. επαναλαμβάνει ότι όλα τα κράτη μέλη της Ευρωπαϊκής Ένωσης θα πρέπει να προσχωρήσουν στο EUROCONΤROL χωρίς οποιαδήποτε διάκριση και υπό τους ίδους όρους που ίσχυσαν για τις διαδοχικές προσχωρήσεις[semigr ]

19. πιστεύει ότι η Διεθνής Σύμβαση EUROCONTROL που αφορά τη Συνεργασία για την Ασφάλεια της Αεροπλοΐας θα πρέπει να αναθεωρηθεί ούτως ώστε να διευκολυνθεί η σύσταση ενός νέου συντονιστικού οργάνου που θα αντικαταστήσει την EUROCONTROL[semigr ]

20. είναι της άποψης ότι θα πρέπει να αυξηθούν επειγόντως οι επενδύσεις ώστε να βελτιωθεί ο εναέριος χώρος και οι υποδομές των αεροδρομίων ιδιαιτέρως δε ενόψει της αναμενόμενης αύξησης της ζήτησης στον τομέα της εναερίου κυκλοφορίας και της ανάπτυξης των εξωτερικών και εσωτερικών οικονομικών σχέσεων της Ένωσης καθώς και του εμπορίου της[semigr ]

21. χαιρετίζει την πρόσφατη πρωτοβουλία των χωρών του ΒΕΝΕLUΧ και της Γερμανίας να δημιουργήσουν ένα κεντρικό σύστημα ολοκληρωμένης ΕΕΚ» που θα ενεργοποιήσει τα ελεύθερα δρομολόγια στον άνω εναέριο χώρο τους, (πάνω από 30.000 πόδια) βελτιώνοντας τις δυνατότητες και την αποτελεσματικότητα της εναερίου κυκλοφορίας για τους τελικούς χρήστες, ελπίζει δε ότι και άλλα κράτη μέλη θα συμμετάσχουν στην πρωτοβουλία αυτή[semigr ]

22. πιστεύει ότι οι επιβάτες έχουν το δικαίωμα να λαμβάνουν συγκεκριμένες πληροφορίες σχετικά με τη διάρκεια και τους λόγους των καθυστερήσεων και ως εκ τούτου ζητεί από τα κράτη μέλη να δημοσιεύουν, σε τακτά χρονικά διαστήματα, στατιστικά στοιχεία για τις καθυστερήσεις που σημειώνονται στις εναέριες μεταφορές[semigr ]

23. τονίζει την ανάγκη κεντρικής ρύθμισης του ευρωπαϊκού εναερίου χώρου, γεγονός το οποίο θα αποβεί υπέρ όλων των χρηστών τόσο δηλαδή της πολιτικής αεροπορίας όσο και της στρατιωτικής και τούτο ανεξαρτήτως συνόρων[semigr ] ζητεί, ως εκ τούτου, να δοθεί η δυνατότητα στη νέα κεντρική αρχή ΔΕΚ να σχεδιάσει το δίκτυο δρομολογίων και τη δομή του εναερίου χώρου[semigr ] τάσσεται υπέρ της ενσωμάτωσης των υπηρεσιών ελέγχου της στρατιωτικής εναερίου κυκλοφορίας στο ενιαίο σύστημα[semigr ]

24. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις των κρατών μελών, την Ευρωπαϊκή Διάσκεψη Εναερίου Κυκλοφορίας και την EUROCONΤROL.